CELEX: 52020PC0176
Language: hu
Date: 2020-04-29
Title: Javaslat AZ EURÓPAI PARLAMENT ÉS A TANÁCS RENDELETE a közlekedésre vonatkozó szabályozás bizonyos területein egyes bizonyítványok és engedélyek érvényességével, valamint egyes időszakos ellenőrzések és képzések elhalasztásával kapcsolatos egyedi és átmeneti intézkedéseknek a Covid19-járványra tekintettel történő megállapításáról

EURÓPAI BIZOTTSÁG
            Brüsszel, 2020.4.29.
            COM(2020) 176 final
            2020/0068(COD)
            Javaslat
            AZ EURÓPAI PARLAMENT ÉS A TANÁCS RENDELETE
            a közlekedésre vonatkozó szabályozás bizonyos területein egyes bizonyítványok és engedélyek érvényességével, valamint egyes időszakos ellenőrzések és képzések elhalasztásával kapcsolatos egyedi és átmeneti intézkedéseknek a Covid19-járványra tekintettel történő megállapításáról
            (EGT-vonatkozású szöveg)
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               E rendelettervezet célja, hogy egyedi és átmeneti intézkedéseket állapítson meg egyes bizonyítványok és engedélyek megújítására és érvényességi idejének meghosszabbítására, valamint egyes időszakos ellenőrzések és képzések elhalasztására a közúti, vasúti és belvízi közlekedés és a tengerhajózási biztonság területén a Covid19-járvány okozta rendkívüli körülmények miatt.
            
            
               A Covid19-járvány és a következtében kialakult népegészségügyi válság eddig sosem látott kihívást jelent a tagállamok számára, és nagy terhet ró a nemzeti hatóságokra, az uniós polgárokra és a gazdasági szereplőkre, különösen a közlekedési ágazatra. A Covid19-válság eredményezte rendkívüli körülmények hatással vannak a tagállamok illetékes hatóságainak rendes tevékenységére és a fuvarozási vállalkozások munkájára a különböző közlekedési ágazatokban elvégzendő adminisztratív formalitások tekintetében. Ezeket a körülményeket az ilyen uniós jogszabályok elfogadásakor észszerűen nem lehetett előre látni. 
            
            
               A Covid19-járvány miatt szükségessé vált állami intézkedések miatt a fuvarozók és más érintett személyek számos esetben nem tudják elvégezni a bizonyítványok és engedélyek megújításával, meghosszabbításával vagy folyamatos érvényességével kapcsolatos egyes uniós jogi rendelkezéseknek való megfeleléshez szükséges formalitásokat vagy eljárásokat. Ezen túlmenően és ugyanezen okokból előfordulhat, hogy a tagállamok illetékes hatóságai nem tudnak eleget tenni az uniós jogban megállapított kötelezettségeknek, és nem tudják biztosítani, hogy a fuvarozók által benyújtott vonatkozó kérelmeket az alkalmazandó határidők lejárta előtt elbírálják. 
            
            
               Ez vonatkozik például a vezetői engedélyekre, a gépjárművek és pótkocsijaik időszakos műszaki vizsgálatára, a közúti árufuvarozási szolgáltatások nyújtására vonatkozó közösségi engedélyekre és járművezetői igazolványokra, az egységes vasúti biztonsági bizonyítványokra vagy engedélyekre, a hajóvezetői bizonyítványokra vagy a kikötői biztonsági felmérésekre stb. A legvalószínűbb, hogy azok a bizonyítványok és engedélyek, amelyek az uniós jog alapján 2020. március 1. és 2020. augusztus 31. között lejárnának, nem újíthatók meg kellő időben. 
            
            
               A belső piac zavartalan működésének, a magas szintű közlekedésbiztonság és a jogbiztonság biztosítása, valamint az esetleges piaci zavarok elkerülése érdekében átmeneti rendelkezéseket kell elfogadni a 2020. március 1. és 2020. augusztus 31. között lejáró bizonyítványok és engedélyek érvényességének meghosszabbítására, valamint annak biztosítására, hogy azok a Covid19-járvány alatt és azt követően észszerű ideig érvényben maradjanak. 
            
            
               Hasonlóképpen meg kell hosszabbítani a vonatkozó alaki követelményekre vonatkozó határidőket, és ennek megfelelően fenn kell tartani az engedélyek, bizonyítványok és hasonló okmányok érvényességét. Adott esetben meg kell engedni és kötelezővé kell tenni a megfelelő ellenőrzéseket lehetővé tevő alternatív eszközöket. Ez a helyzet például a menetíró készülékek esetében, ha a járművezetői kártyák lejárnak, és új kártya kibocsátása nem lehetséges. 
            
            
               Lehetséges továbbá, hogy az érintett tagállam által hozott, a Covid19-járvány terjedésének megelőzésére vagy megfékezésére irányuló intézkedések miatt a bizonyítványok és engedélyek megújítása az e rendelet egyik vagy másik vonatkozó rendelkezésében említett időkereten túl is kivitelezhetetlen marad. Amennyiben ilyen esetben az érintett tagállam kérésére a Bizottság úgy találja, hogy a körülmények indokolttá teszik, a Bizottság felhatalmazza az érintett tagállamot, hogy hosszabbítsa meg a vonatkozó időszakot, illetve időszakokat. E meghosszabbításnak arra az időszakra kell korlátozódnia, amíg a bizonyítványok és engedélyek megújításával kapcsolatos nehézségek az adott tagállamban valószínűleg fennmaradnak.
            
            
               •Összhang a szabályozási terület jelenlegi rendelkezéseivel
            
            
               Az e rendelet által érintett jogszabályok nem tartalmaznak olyan kifejezett rendelkezéseket, amelyek lehetővé tennék a bizonyítványok és engedélyek érvényességének meghosszabbítását a Covid19-válság által előidézetthez hasonló helyzetekben. Ezért megfelelő rendelkezéseket kell elfogadni a jelenlegi válság hatásainak figyelembevétele, az egyének és gazdasági szereplők, valamint a tagállami hatóságok számára a jogbiztonság megteremtése érdekében.
            
            
               •Összhang az Unió egyéb szakpolitikáival
            
            
               A szállítási és kapcsolódó szolgáltatások belső piacának hatékony működése attól függ, hogy a szolgáltatók folyamatosan nyújtanak-e szállítási szolgáltatásokat. A jelenlegi válság negatív következményei – mivel a vállalkozások nem tudnak megfelelni az alkalmazandó követelményeknek – veszélyeztethetik tevékenységük végzését. Ez az ilyen tevékenységhez rendelkezésre álló munkaerő szűküléséhez is vezethet, mivel hiányoznak azok a szükséges érvényes okmányok, amelyek lehetővé tennék számukra, hogy szakmájukat jogszerűen gyakorolják. A rendelet itt javasolt rendelkezései a jogbiztonság garantálásával és a közlekedési szakmák gyakorlásának lehetővé tételével kezelik ezt a komoly problémát. 
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               A javaslat az Európai Unió működéséről szóló szerződés 91. cikkén és 100. cikkének (2) bekezdésén alapul.
            
            
               •Szubszidiaritás (nem kizárólagos hatáskör esetén) 
            
            
               A szubszidiaritás elve értelmében uniós szintű intézkedés csak akkor hozható, ha a kitűzött célokat a tagállamok önmagukban nem tudják elérni. Az e javaslat alapjául szolgáló problémák az uniós jog rendelkezéseihez kapcsolódnak, és ezért csak az uniós jog rendelkezéseivel, azaz ideiglenes eltérésekkel orvosolhatók.
            
         
         
            
               •Arányosság
            
            
               Az uniós fellépés a vonatkozó uniós jogszabályokban előírt mechanizmusok megfelelő működésének elérése miatt szükséges, figyelembe véve a jelenlegi Covid19-járvány nagyságrendjét és súlyosságát. A javasolt rendelet olyan célzott átmeneti intézkedéseket tartalmaz, amelyek szigorúan a jelenlegi Covid19-járványhoz kapcsolódnak, és a jog- és a közlekedésbiztonság, valamint a belső piac zavartalan működésének biztosításához szükséges mértékre korlátozódnak.
            
            
               •A jogi aktus típusának megválasztása
            
            
               Ez a javaslat olyan konkrét rendelkezéseket tartalmaz, amelyek számos irányelv és rendelet alkalmazását érintik. A javasolt jogi aktus rendelkezéseit azonnal és közvetlenül kell alkalmazni annak érdekében, hogy a fuvarozók és más érintett személyek, valamint a tagállamok hatóságai számára haladéktalanul garantálják a jogbiztonságot. Ezért a vonatkozó bizonyítványok és engedélyek érvényességét, valamint az időszakos ellenőrzésekre, képzésekre vagy vizsgákra vonatkozó kötelezettséget ex lege meg kell hosszabbítani, még akkor is, ha a vonatkozó kérdéseket irányelv szabályozza. E jogalkotási aktust ezért rendeleti formában kell elfogadni, amely közvetlenül alkalmazandó, és amelyet nem kell átültetni a nemzeti jogba. 
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •Az érdekelt felekkel folytatott konzultációk
            
            
               
                  Az ügy sürgősségére tekintettel nem került sor hivatalos konzultációra az érdekelt felekkel. Ugyanakkor mind a tagállami hatóságok, mind az érdekelt felek felkérték a Bizottságot, hogy fogadjon el megfelelő intézkedésekre vonatkozó javaslatot, és közülük többen aggodalmukat fejezték ki azon széttagoltsággal kapcsolatban, amely uniós fellépés nélkül következhetne be. Valójában több tagállam elfogadott vagy bejelentette már olyan nemzeti intézkedések közelgő elfogadását, amelyek meghosszabbítják a bizonyítványok és engedélyek érvényességét. A közlekedési szövetségek aggodalmukat fejezték ki az ilyen összehangolatlan nemzeti kezdeményezésekkel kapcsolatban. 
               
            
            
               •Szakértői vélemények beszerzése és felhasználása
            
            
               
                  Amint az már kifejtésre került, a szakértelem megfelelő összegyűjtése a helyzet sürgőssége miatt nem volt lehetséges. 
               
            
            
               •Hatásvizsgálat
            
            
               
                  A helyzet sürgősségére való tekintettel hatásvizsgálat elvégzésére nem került sor. Ez a javaslat nem változtatja meg az érintett uniós jogszabályok elveit és mechanizmusait, és nem ró új kötelezettségeket az érintett felekre. Elsődleges célja, hogy a jelenlegi Covid19-világjárvány kitöréséből adódó rendkívüli okok miatt rövid időre meghosszabbítsa a bizonyítványok és engedélyek érvényességét és egyes határidőket. 
               
            
            
               •Alapjogok
            
            
               
                  Tárgytalan
               
            
            
               4.KÖLTSÉGVETÉSI VONZATOK
            
            
               
                  Tárgytalan
               
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               
                  Az intézkedés nem tartalmaz konkrét nyomonkövetési vagy jelentéstételi szabályokat. Tekintettel azonban a Covid19-járvány alakulásával kapcsolatban fennmaradó bizonytalanságra, és különösen a későbbi fertőzési hullámok lehetséges előfordulására és a lezárások lehetséges újbóli bevezetésére, valamint arra, hogy figyelembe kell venni a különböző tagállamok egyedi helyzetét, a Bizottságot fel kell hatalmazni arra, hogy a tagállamok bármelyike által benyújtott kérelem alapján engedélyezze a határidők újabb meghosszabbítását. Az 561/2006/EK rendelet
                     1
                   14. cikkében előírtakhoz hasonlóan az eljárás feltételeinek egyszerűeknek kell lenniük, és így lehetővé kell tenniük a szükséges határozatok gyors elfogadását. 
               
            
            
               •A javaslat egyes rendelkezéseinek részletes magyarázata
            
            
               –Az Európai Parlament és a Tanács 2003/59/EK irányelve (2003. július 15.) az egyes közúti árufuvarozást vagy személyszállítást végző járművek vezetőinek alapképzéséről és továbbképzéséről, valamint a 3820/85/EGK tanácsi rendelet és a 61/439/EGK, illetve a 76/914/EGK tanácsi irányelv módosításáról
                  2
               .
            
         
         
            
               A 2003/59/EK irányelv az európai utak biztonságának garantálása érdekében meghatározza a hivatásos teherautó- és buszvezetőkre vonatkozó alapképesítési és továbbképzési követelményeket. Az irányelv célja, hogy az egész Unióban harmonizált minimális képesítési normákat állapítson meg. Az irányelv előírja, hogy a járművezetőknek alapképzésen, majd ötévente továbbképzésen kell részt venniük. A jelenlegi Covid19-járvány miatt előfordulhat, hogy a képzési kötelezettség hatálya alá tartozó gépjárművezetők nem tudják e kötelezettséget teljesíteni, vagy nem tudják megújítani a továbbképzési kötelezettség teljesítését igazoló okmányokat. Ezért meg kell hosszabbítani a szakmai alkalmassági bizonyítványok (SZAB-ok), a vezetői engedélyen vagy a gépjármű-vezetői képesítési igazolványon e SZAB-ok alapján feltüntetett 95. harmonizált uniós kód vagy a gépjármű-vezetői képesítési igazolványok érvényességét, amelyek e rendelkezéseknek megfelelően 2020. március 1. és 2020. augusztus 31. között járnának le. Ezen okmányok érvényességi idejét hat hónappal meghosszabbítottnak kell tekinteni, és ennek megfelelően azoknak a közúti szállítás folyamatosságának biztosítása érdekében érvényben kell maradniuk.
            
            
               –Az Európai Parlament és a Tanács 2006/126/EK irányelve (2006. december 20.) a vezetői engedélyekről (átdolgozott szöveg)
                  3
               .
            
            
               A 2006/126/EK irányelv rendelkezik a tagállamok által uniós minta alapján kiállított vezetői engedélyek kölcsönös elismeréséről. A közúti közlekedésbiztonság javítása, az Unión belül mozgó polgárok szabad mozgásának megkönnyítése és a csalás lehetőségének csökkentése érdekében e vezetői engedélyekre vonatkozóan számos minimumkövetelményt állapít meg. Az irányelv ezért harmonizált érvényességi időket vezetett be valamennyi vezetői engedély kategória tekintetében. A jelenlegi Covid19-járvány miatt előfordulhat, hogy a vezetői engedéllyel rendelkező személyek nem tudják vezetői engedélyüket megújítani vagy kicserélni. Ezért a közúti mobilitás folyamatosságának biztosítása érdekében azon vezetői engedélyeket, amelyek e rendelkezésekkel összhangban egyébként 2020. március 1. és 2020. augusztus 31. között lejárnának, hat hónappal meghosszabbítottnak kell tekinteni.
            
            
               –Az Európai Parlament és a Tanács 165/2014/EU rendelete (2014. február 4.) a közúti közlekedésben használt menetíró készülékekről, a közúti közlekedésben használt menetíró készülékekről szóló 3821/85/EGK tanácsi rendelet hatályon kívül helyezéséről és a közúti szállításra vonatkozó egyes szociális jogszabályok összehangolásáról szóló 561/2006/EK európai parlamenti és tanácsi rendelet módosításáról
                  4
               . 
            
            
               A vezetési időre, a munkaidőre és a pihenőidőre vonatkozó szabályok betartása elengedhetetlen a közúti közlekedésbiztonság és a tisztességes verseny elvének megőrzéséhez a közúti fuvarozás belső piacán. A menetíró készülékek és a járművezetői kártyák rögzítik az e szabályoknak való megfelelés értékeléséhez szükséges információkat. A 165/2014/EU rendelet (a menetíró készülékekről szóló rendelet) 23. cikke szerint a menetíró készülékeket az engedéllyel rendelkező műhelyekkel kétévente meg kell vizsgáltatni a járműbe beépített berendezés megfelelő működésének, kalibrálásának és biztonsági jellemzőinek értékelése érdekében. A járművezetői kártyák személyre szólnak, és azokat a nemzeti hatóságok öt évre állítják ki. Ha egy járművezetői kártya lejár, azt a menetíró készülékekről szóló rendelet 28. cikkének megfelelően új kártyával kell megújítani. A menetíró készülékekről szóló rendelet 29. cikke szerint amennyiben a járművezetői kártya megsérült, hibásan működik, elveszett vagy azt eltulajdonították, a járművezetőnek hét naptári napon belül kérelmeznie kell a szokásos tartózkodási helye szerinti tagállam illetékes hatóságainál a kártya cseréjét vagy pótlását. E hatóságok az erre irányuló részletes kérelem kézhezvételének időpontjától számított nyolc munkanapon belül cserekártyát biztosítanak. A tagállamok arról tájékoztatták a Bizottságot, hogy nehézségekbe ütközik a menetíró készülékek időszakos ellenőrzése és a járművezetői kártyák uniós jogszabályokban előírt határidőknek megfelelő megújítása. Ezek a nehézségek a Covid19-járványhoz kapcsolódó jelenlegi rendkívüli körülményeknek tudhatók be. Ilyen körülmények között biztosítani kell a tagállamok számára, hogy korlátozott időtartamra engedélyezhessék olyan menetíró készülékkel felszerelt járművek további közlekedését, amelynek ellenőrzését az esedékesség időpontjában nem végezték el. 
            
            
               Ezenkívül a lejárt járművezetői kártyák tekintetében a menetíró készülékről szóló rendelet 28. cikke szerint az új kártyát kérelmező járművezetőket olyan helyzetbe kell hozni, és kötelezni kell őket arra, hogy tevékenységük nyilvántartása érdekében életképes alternatívákhoz folyamodjanak mindaddig, amíg a kártyát kibocsátó hatóságok nem állítanak ki új kártyát a gépjárművezető számára. A menetíró készülékekről szóló rendelet 35. cikkének (2) bekezdésében a megsérült, hibásan működő, elveszett vagy eltulajdonított járművezetői kártyákra előírt eljárást értelemszerűen kell alkalmazni azokra a járművezetőkre, akiknek a kártyája lejárt. Ez a megközelítés megfelelő egyensúlyt biztosít a közlekedés szükséges folyamatossága és annak szükségessége között, hogy ne veszélyeztessék a közúti közlekedés biztonságát.
            
            
               –Az Európai Parlament és a Tanács 2014/45/EU irányelve (2014. április 3.) a gépjárművek és pótkocsijaik időszakos műszaki vizsgálatáról és a 2009/40/EK irányelv hatályon kívül helyezéséről
                  5
               .
            
            
               A 2014/45/EU irányelv meghatározza az időszakos műszaki vizsgálat harmonizált minimumkövetelményeit. Ezek közé tartozik különösen a vizsgálatok gyakorisága és következésképpen a műszaki vizsgálati bizonyítványok érvényessége. A Covid19-járványhoz kapcsolódó jelenlegi rendkívüli körülmények miatt ezek a tevékenységek kivitelezhetetlenné válhatnak. Ezért szükséges, hogy a 2020. március 1. és 2020. augusztus 31. között elvégzendő műszaki vizsgálatokat egy későbbi időpontban, de legkésőbb az eredeti határidőt követő hat hónapon belül el lehessen végezni, és hogy az érintett bizonyítványok ennek megfelelően érvényben maradjanak.
            
            
               –Az Európai Parlament és a Tanács 1071/2009/EK rendelete (2009. október 21.) a közúti fuvarozói szakma gyakorlására vonatkozó feltételek közös szabályainak megállapításáról és a 96/26/EK tanácsi irányelv hatályon kívül helyezéséről
                  6
               .
            
            
               Az 1071/2009/EK rendelet a közúti fuvarozói szakma gyakorlására vonatkozó feltételek közös szabályait állapítja meg. A jelenlegi körülmények között számos fuvarozási vállalkozást fenyegethet annak veszélye, hogy nem felel meg a pénzügyi helyzetre vonatkozó kritériumnak, tekintettel a tevékenység és következésképpen a forgalom csökkenésére, ami saját forrásaik szintjének csökkenéséhez vezethet. Ennek következtében az egyébként szerkezetileg életképes fuvarozók elveszíthetik működési engedélyüket, ami véget vethet szállítási tevékenységüknek. Az 1071/2009/EK rendelet 13. cikke (1) bekezdésének c) pontjával összhangban, amennyiben a fuvarozási vállalkozások már nem felelnek meg a pénzügyi helyzetre vonatkozó követelménynek, az illetékes hatóságok legfeljebb hat hónapos határidőt szabhatnak annak bizonyítására, hogy a követelmény ismét állandó jelleggel teljesülni fog. Tekintettel azonban a tevékenység és bevétel jelenlegi hiányára, ez a maximális időtartam túl rövidnek tűnik, és ezért azt a 2020. március 1. és 2020. december 31. között elvégzett értékelések és meghozott határozatok tekintetében tizenkét hónapra meg kell hosszabbítani.
            
            
               –Az Európai Parlament és a Tanács 1072/2009/EK rendelete (2009. október 21.) a nemzetközi közúti árufuvarozási piachoz való hozzáférés közös szabályairól
                  7
               .
            
            
               –Az Európai Parlament és a Tanács 1073/2009/EK rendelete (2009. október 21.) az autóbusszal végzett személyszállítás nemzetközi piacához való hozzáférés közös szabályairól és az 561/2006/EK rendelet módosításáról
                  8
               .
            
            
               A nemzetközi közúti árufuvarozáshoz és az autóbusszal végzett nemzetközi személyszállításhoz az e szolgáltatásokat nyújtó hivatásos fuvarozóknak közösségi engedéllyel kell rendelkezniük, az árufuvarozás tekintetében az 1072/2009/EK rendelet 6. cikkében, a személyszállítás tekintetében pedig az 1073/2009/EK rendelet 4. cikkében előírt feltételek szerint. 
            
            
               A közösségi engedély tanúsítja, hogy a fuvarozók az Unióban rendelkeznek székhellyel, és megfelelnek a nemzetközi szállítási szolgáltatások nyújtásához szükséges követelményeknek. Ezenkívül a nemzetközi árufuvarozás esetén, amennyiben a járművezető harmadik ország állampolgára, e járművezetőnek az 1072/2009/EK rendelet II. fejezetében meghatározott rendelkezéseknek megfelelően járművezetői igazolvánnyal kell rendelkeznie. A járművezetői igazolvány alapján a tagállamok ténylegesen ellenőrizhetik, hogy a harmadik országokból származó járművezetőket a szóban forgó fuvarozási műveletért felelős hivatásos fuvarozó törvényesen alkalmazza, vagy áll a gépjárművezető annak rendelkezésére. 
            
            
               A menetrend szerinti autóbuszos járatok üzemeltetése az 1073/2009 rendelet III. fejezetének rendelkezéseivel összhangban engedélyköteles. Ezen engedély megújítására értelemszerűen ugyanaz az eljárás vonatkozik. Az engedély számos feltételtől függ annak biztosítása érdekében, hogy egy adott fuvarozó alkalmas legyen egy adott menetrend szerinti járat üzemeltetésére. A közösségi engedély és a menetrend szerinti járatok engedélye kölcsönösen függ egymástól abban az értelemben, hogy ez utóbbi kiadásához közösségi engedélyre van szükség. A közösségi engedélyeket, a járművezetői igazolványokat és a menetrend szerinti autóbuszos járatokra vonatkozó engedélyeket a tagállamok illetékes hatóságai állítják ki a fuvarozók kérésére legfeljebb tíz évre (közösségi engedély), illetve öt évre (járművezetői igazolvány és engedély), és azok megújíthatók. Megújításuk feltétele annak ellenőrzése, hogy a kiállításuk alapjául szolgáló feltételek továbbra is teljesülnek-e. A tagállamok tájékoztatták a Bizottságot arról, hogy nehézségekbe ütközött ezen engedélyeknek és igazolványoknak az uniós jogszabályokban előírt határidőn belüli megújítása, illetve a megújításuk előtt szükséges ellenőrzések elvégzése. Ez a Covid19-járványhoz kapcsolódó jelenlegi rendkívüli körülményeknek tudható be. Ugyanakkor elengedhetetlen a közlekedési szolgáltatások folytonosságának biztosítása. Ezért a fenti közösségi engedélyek, tanúsítványok és engedélyek érvényességét korlátozott időtartamra meg kell hosszabbítani.
            
            
               –Az Európai Parlament és a Tanács (EU) 2016/798 irányelve (2016. május 11.) a vasútbiztonságról
                  9
               .
            
            
               –Az Európai Parlament és a Tanács 2004/49/EK irányelve (2004. április 29.) a közösségi vasutak biztonságáról, valamint a vasúttársaságok engedélyezéséről szóló 95/18/EK tanácsi irányelv és a vasúti infrastruktúrakapacitás elosztásáról, továbbá a vasúti infrastruktúra használati díjának felszámításáról és a biztonsági tanúsítványról szóló 2001/14/EK irányelv módosításáról (vasútbiztonsági irányelv)
                  10
               .
            
            
               
                  A 2004/49/EK irányelv és az (EU) 2016/798 irányelv szabályozza a biztonsági tanúsítványt és engedélyezést az Unióban. Az (EU) 2016/798 irányelv 2020. június 16-ától kezdődő hatállyal hatályon kívül helyezi a 2004/49/EK irányelvet. A 2004/49/EK irányelv az említett időpontig továbbra is alkalmazandó azokra a tagállamokra, amelyek az (EU) 2016/798 irányelv 33. cikkének (2) bekezdésével összhangban ugyanezen időpontig meghosszabbították ezen irányelv átültetési időszakát. 
               
               
                  Az (EU) 2016/798 irányelv 10. cikkének (13) bekezdésével összhangban a vasúti társaságnak rendelkeznie kell az Európai Unió Vasúti Ügynöksége vagy valamely nemzeti biztonsági hatóság által kiállított egységes biztonsági tanúsítvánnyal, amelyet kérelemre legfeljebb ötéves időszakra meg kell hosszabbítani. Az (EU) 2016/798 irányelv 12. cikkének (2) bekezdésével összhangban a pályahálózat-működtetők biztonsági engedélyének érvényességi ideje öt év. 
               
               
                  A 2004/49/EK irányelv 10. cikkének (5) bekezdésével összhangban a biztonsági tanúsítványt a vasúti társaság kérelmére legfeljebb ötéves időszakra hosszabbítják meg. A 2004/49/EK irányelv 11. cikkének (2) bekezdésével összhangban a biztonsági engedélyt az infrastruktúra működtetőjének kérelmére legfeljebb ötéves időszakra hosszabbítják meg. 
               
            
         
         
            
               
                  A Covid19-járvány okozta rendkívüli helyzet miatt a nemzeti hatóságok, a vasúti társaságok és a pályahálózat-működtetők nehézségekbe ütköznek az (egységes) biztonsági tanúsítványok és biztonsági engedélyek megújítása, illetve – tekintettel a meglévő biztonsági engedélyek közelgő lejártára – egy későbbi időszakra szóló ilyen engedélyek kiadása során. Ezért meg kell hosszabbítani e dokumentumok megújítási határidejét és érvényességét annak biztosítása érdekében, hogy a vasúti társaságok és a pályahálózat-működtetők működése ne kerüljön veszélybe. A hat hónappal való meghosszabbítással kezelhetők azok a nehézségek, amelyekkel a nemzeti biztonsági hatóságok a helyszíni ellenőrzések elvégzése és az egyéb szükséges adminisztratív feladatok teljesítése során szembesülnek.
               
            
            
               –
               
                  Az Európai Parlament és a Tanács 2007/59/EK irányelve (2007. október 23.) a közösségi vasúti rendszereken mozdonyokat és vonatokat működtető mozdonyvezetők minősítéséről
               
               
                  11
               .
            
            
               
                  A 2007/59/EK irányelv 14. cikkének (5) bekezdésével összhangban az engedély – az 16. cikk (1) bekezdésére is figyelemmel – tíz évig érvényes. A Covid19-járvány okozta rendkívüli helyzet miatt az illetékes hatóságok nehézségekbe ütköznek az engedélyek előírt feltételekkel történő megújítása során. Az azon időszak során megújítandó engedélyeknek, amely alatt a megújítás nem kivitelezhető, további hat hónapig kell érvényben maradniuk. Hasonlóképpen, a mozdonyvezetőknek további hat hónapot kell biztosítani az időszakos ellenőrzések elvégzésére.
               
            
            
               –Az Európai Parlament és a Tanács 2012/34/EU irányelve (2012. november 21.) az egységes európai vasúti térség létrehozásáról
                  12
               .
            
            
               
                  A 2012/34/EU irányelv 24. cikkének (3) bekezdése előírja, hogy az engedélyező hatóság – ha az engedélyt felfüggesztette vagy visszavonta a nem megfelelő pénzügyi helyzettel kapcsolatos követelmények miatt – ideiglenes engedélyt ad a vasúti társaság átszervezésének idejére, feltéve, hogy az nem veszélyezteti a biztonságot. Az ideiglenes engedély maximális érvényességi ideje mindazonáltal hat hónap. A Covid19-járvány okozta rendkívüli körülmények miatt a hatóságoknak komoly nehézséget okoz a vonatkozó határozatok meghozatala, nevezetesen az ideiglenes engedély lejártát követő időszakra vonatkozó új engedélyek kiadása. Ezért a 2020. március 1. és 2020. augusztus 30. között kiadott vagy lejáró érintett ideiglenes engedélyek érvényességét hat hónappal meg kell hosszabbítani.
               
               
                  A 2012/34/EU irányelv 25. cikkének (2) bekezdése előírja az engedélyező hatóság számára, hogy három hónapon belül hozzon határozatot az engedély kiadása iránti kérelemről. A már említett okok miatt azonban az engedélyező hatóságok nincsenek abban a helyzetben, hogy időben cselekedjenek. A Bizottság ezért azt javasolja, hogy e hatóságoknak e tekintetben engedélyezzenek hat hónapos határidő-hosszabbítást a 2020. január 12. és 2020. augusztus 31. között benyújtott kérelmek vonatkozásában. 
               
               
                  A 2012/34/EU irányelv értelmében az engedélyező hatóságok felfüggeszthetik vagy visszavonhatják bármely olyan vasúti társaság engedélyét, amely esetleg nem képes eleget tenni a megfelelő pénzügyi teljesítőképességgel kapcsolatos követelményeknek. Ebben az esetben a hatóságok ideiglenes engedélyt adhatnak az ilyen vasúti társaságoknak az engedély visszavonását vagy felfüggesztését követően. Az ideiglenes engedély célja, hogy lehetővé tegye a vasúti társaság számára a szerkezetátalakítást és a tevékenység végzését, feltéve, hogy az nem veszélyezteti a biztonságot. A tapasztalatok azonban azt mutatják, hogy az ideiglenes engedély nagyon rossz üzenet is egyben a piac számára a vasúti társaság életben maradási képességéről, ami viszont súlyosbítja pénzügyi problémáit, különösen pénzforgalmi tekintetben. Valószínű, hogy számos vasúti társaság, amely pénzügyileg stabil volt a válság előtt, olyan helyzetbe kerül, hogy pénzügyi helyzetére tekintettel az engedélyét fel kellene függeszteni vagy vissza kellene vonni. A jelenlegi válsággal összefüggésben ez indokolatlan lehet, különösen gazdasági és biztonsági szempontból. Ezenkívül a vasúti társaságoknak több időre lehet szükségük ahhoz, hogy a Covid19-járvány megfékezését követően pénzügyileg stabilizálódjanak.
               
               
                  A Bizottság ezért azt javasolja, hogy ideiglenesen engedélyezzék a tagállamok számára, hogy a meglévő engedélyt változatlanul fenntartsák, azaz tartózkodjanak annak visszavonásától vagy felfüggesztésétől, valamint az ideiglenes engedély kiadásától, feltéve, hogy az nem veszélyezteti a biztonságot. A tagállamok továbbra is nyomon követhetnék a szóban forgó vasúti társaságok pénzügyi helyzetét, különösen az utasok indokolatlan biztonsági kockázatoktól való védelme érdekében. Ennek következtében a vasúti társaságokra nem vonatkoznának indokolatlan korlátozások, és pénzügyileg jobb feltételekkel tudnának talpra állni.
               
            
            
               –
               
                  A Tanács 96/50/EK irányelve (1996. július 23.) a Közösségen belüli belvízi árufuvarozásra és személyszállításra vonatkozó nemzeti hajóvezetői bizonyítvány megszerzési feltételeinek összehangolásáról
               
               
                  13
               .
            
            
               
                  A 96/50/EK irányelv 6. cikkének (2) bekezdése előírja, hogy a hajóvezetői bizonyítvány birtokosának 65. életéve betöltése után három hónappal, majd azt követően évente orvosi vizsgálatnak kell alávetnie magát. Mivel azonban az egészségügyi szolgáltatásokhoz való hozzáférés a nem sürgősségi vizsgálatok esetében korlátozott, a Covid19-járvánnyal kapcsolatban hozott intézkedések miatt előfordulhat, hogy a hajóvezetői bizonyítvány birtokosai nem vehetnek részt az ezen intézkedések által érintett időszakon belül esedékes orvosi vizsgálatokon. Ezért azokban az esetekben, amikor az orvosi vizsgálatokon való részvételre vonatkozó határidő 2020. március 1. és 2020. augusztus 31. között járna le, ezt a határidőt minden egyes érintett esetben hat hónappal meg kell hosszabbítani.
               
            
            
               –Az Európai Parlament és a Tanács (EU) 2016/1629 irányelve (2016. szeptember 14.) a belvízi hajókra vonatkozó műszaki követelmények megállapításáról, a 2009/100/EK irányelv módosításáról és a 2006/87/EK irányelv hatályon kívül helyezéséről
                  14
               .
            
            
               Az (EU) 2016/1629 irányelv 10. cikkének megfelelően az uniós belvízi hajóbizonyítványok érvényességi ideje korlátozott. Ezenkívül az (EU) 2016/1629 irányelv 28. cikke előírja az ezen irányelv hatálya alá tartozó, és a tagállamok illetékes hatóságai által a korábban alkalmazandó, a belvízi hajókra vonatkozó műszaki követelmények megállapításáról és a 82/714/EGK tanácsi irányelv hatályon kívül helyezéséről szóló, 2006. december 12-i 2006/87/EK európai parlamenti és tanácsi irányelvnek
                  15
                megfelelően kiadott okmányok érvényességének folyamatosságát. 
            
            
               A Covid19-járvány miatt hozott intézkedések kivitelezhetetlenné és néha lehetetlenné tehetik az illetékes hatóságok számára, hogy a vonatkozó bizonyítványok érvényességének meghosszabbítása érdekében műszaki szemlét végezzenek, vagy hogy az (EU) 2016/1629 irányelv 28. cikkében említett okmányokat pótolják. 
            
            
               Ezért a jogbiztonság érdekében és az érintett belvízi hajók folyamatos üzemeltetésének lehetővé tétele érdekében helyénvaló hat hónappal meghosszabbítani azon uniós belvízi hajóbizonyítványok, valamint az (EU) 2016/1629 irányelv 28. cikkének hatálya alá tartozó azon okmányok érvényességét, amelyek egyébként 2020. március 1. és 2020. augusztus 31. között lejárnának.
            
            
               –Az Európai Parlament és a Tanács 2004/725/EK rendelete (2004. március 31.) a hajók és kikötőlétesítmények védelmének fokozásáról
                  16
               .
            
            
               –Az Európai Parlament és a Tanács 2005/65/EK irányelve (2005. október 26.) a kikötővédelem fokozásáról
                  17
               .
            
            
               A Covid19-járvány ebben az időszakban megnehezítette a tengeri védelmi ellenőrzések és felmérések lefolytatását, mivel azok megkövetelik az ellenőrök fizikai jelenlétét a kikötőkben, a kikötői létesítményekben és a hajókon. Ez gyakran azt jelenti, hogy kivitelezhetetlen az uniós tengeri védelmi jogszabályokban előírt tanúsítványok, felmérések és tervek meghatározott határidőkön belüli megújítása. Ezért a biztonság veszélyeztetése nélkül rugalmas és pragmatikus megoldásokat kell biztosítani, szükség szerint észszerű idővel meghosszabbítva ezen okmányok érvényességét. Ez vonatkozik a tengerhajózási biztonsági oktatások és gyakorlatok gyakoriságára is, amelyeket szintén nehéz lehet a vonatkozó nemzeti lezárások során elvégezni.
            
            
               2020/0068 (COD)
            
            
               Javaslat
            
            
               AZ EURÓPAI PARLAMENT ÉS A TANÁCS RENDELETE
            
         
         
            
               a közlekedésre vonatkozó szabályozás bizonyos területein egyes bizonyítványok és engedélyek érvényességével, valamint egyes időszakos ellenőrzések és képzések elhalasztásával kapcsolatos egyedi és átmeneti intézkedéseknek a Covid19-járványra tekintettel történő megállapításáról
            
            
               (EGT-vonatkozású szöveg)
            
            
               AZ EURÓPAI PARLAMENT ÉS AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen 91. cikkére és 100. cikkének (2) bekezdésére,
            
            
               tekintettel az Európai Bizottság javaslatára, mivel:
            
            
               a jogalkotási aktus tervezete nemzeti parlamenteknek való megküldését követően,
            
            
               tekintettel az Európai Gazdasági és Szociális Bizottság véleményére
                  18
               , 
            
            
               tekintettel a Régiók Bizottságának véleményére
                  19
               , 
            
            
               rendes jogalkotási eljárás keretében,
            
            
               mivel:
            
            
               (1)A Covid19 járvány és a következtében kialakult népegészségügyi válság eddig sosem látott kihívást jelent a tagállamok számára, és nagy terhet ró a nemzeti hatóságokra, az uniós polgárokra és a gazdasági szereplőkre, különösen a közlekedési ágazatra. A Covid19-válság eredményezte rendkívüli körülmények hatással vannak a tagállamok illetékes hatóságainak rendes tevékenységére és a fuvarozási vállalkozások munkájára a különböző közlekedési ágazatokban elvégzendő adminisztratív formalitások tekintetében, amit a vonatkozó intézkedések meghozatalakor nem lehetett előre látni. E rendkívüli körülmények erősen kihatnak számos, az uniós közlekedési jog hatálya alá tartozó területre.
            
            
               (2)Különösen, a fuvarozók és más érintett személyek nem tudják elvégezni a bizonyítványok és engedélyek megújításával vagy meghosszabbításával kapcsolatos egyes uniós jogi rendelkezéseknek való megfelelés érdekében szükséges alakiságokat, illetve eljárásokat, vagy nem tudják megtenni az érvényességük fenntartásához szükséges egyéb lépéseket. Ugyanezen okokból előfordulhat, hogy a tagállamok illetékes hatóságai nem tudnak eleget tenni az uniós jogban megállapított kötelezettségeknek, és nem tudják biztosítani, hogy a fuvarozók által benyújtott vonatkozó kérelmeket az alkalmazandó határidők lejárta előtt elbírálják. Ezért olyan intézkedéseket kell elfogadni, amelyek célja e helyzetek megoldása, valamint a jogbiztonság és az érintett jogi aktusok megfelelő működésének biztosítása. Az ehhez szükséges kiigazításokat meg kell tenni, különösen bizonyos határidők tekintetében, a Bizottság azon lehetőségének biztosításával együtt, hogy bármely tagállam kérésére határidő-hosszabbítást engedélyezzen. 
            
            
               (3)A 2003/59/EK európai parlamenti és tanácsi irányelv
                  20
                megállapítja az egyes közúti árufuvarozást vagy személyszállítást végző járművek vezetőinek alapképzésére és továbbképzésére vonatkozó szabályokat. Ezeknek a gépjárművezetőknek szakmai alkalmassági bizonyítvánnyal kell rendelkezniük, és a továbbképzés elvégzését vezetői engedéllyel vagy gépjárművezetői képesítési igazolvánnyal kell igazolniuk, amelyen a képzést nyilvántartják. Mivel a továbbképzés elvégzése és e képzést igazoló szakmai alkalmassági bizonyítványok megújítása a Covid19-járvány okozta rendkívüli körülmények következtében nehézségekbe ütközik, a közúti szállítás folyamatosságának biztosítása érdekében e bizonyítványok érvényességét a lejáratukat követő hat hónappal meg kell hosszabbítani. 
            
            
               (4)A 2006/126/EK európai parlamenti és tanácsi irányelv
                  21
                szabályozza a vezetői engedélyeket. Ezen irányelv rendelkezik a tagállamok által uniós minta alapján kiállított vezetői engedélyek kölcsönös elismeréséről, és megállapítja az ezen engedélyekre vonatkozó minimumkövetelményeket. Különösen, a gépjárművezetőknek érvényes vezetői engedéllyel kell rendelkezniük, amelyet igazgatási érvényességének lejártakor meg kell újítani, vagy bizonyos esetekben le kell cserélni. Mivel a Covid19-járvány okozta rendkívüli körülmények miatt a vezetői engedélyek megújítása nehézségekbe ütközik, a közúti mobilitás folyamatosságának biztosítása érdekében egyes engedélyek érvényességi idejét a lejáratuktól számított hat hónappal meg kell hosszabbítani. 
            
            
               (5)A 165/2014/EU európai parlamenti és tanácsi rendelet
                  22
                állapítja meg a közúti közlekedésben használt menetíró készülékekre vonatkozó szabályokat. A tisztességes verseny és a közúti biztonság biztosításához elengedhetetlen a vezetési időre, a munkaidőre és a pihenőidőre vonatkozóan az 561/2006/EK európai parlamenti és tanácsi rendeletben
                  23
                és a 2002/15/EK európai parlamenti és tanácsi irányelvben
                  24
                meghatározott szabályok betartása. Mivel biztosítani kell a közúti szállítási szolgáltatások folyamatosságát annak ellenére, hogy a Covid19-járvány okozta rendkívüli körülmények miatt nehézségekbe ütközik a menetíró készülékek időszakos ellenőrzése, a 165/2014/EU rendelet 23. cikkének (1) bekezdésében említett azon ellenőrzéseket, amelyeket 2020. március 1. és 2020. augusztus 31. között kellett volna elvégezni, legkésőbb hat hónappal azt követően kell elvégezni, hogy az említett cikk értelmében azokat el kellett volna végezni. Ugyanezen okból a Covid19-járvány okozta rendkívüli körülmények miatt a járművezetői kártyák megújításával és pótlásával kapcsolatos nehézségek indokolttá teszik, hogy a hatóságok több időt kapjanak e célokra, a gépjárművezetőket pedig olyan helyzetbe kell hozni, és kötelezni kell őket arra, hogy az új kártya megérkezéséig a vezetési időre, a munkaidőre és a pihenőidőre vonatkozó szükséges információk rögzítéséhez életképes alternatívákat vegyenek igénybe. 
            
            
               (6)A 2014/45/EU európai parlamenti és tanácsi irányelv
                  25
                határozza meg a gépjárművek és pótkocsijuk időszakos műszaki vizsgálatára vonatkozó szabályokat. Az időszakos műszaki vizsgálat összetett feladat, amely annak biztosítására szolgál, hogy a járművek használatuk során biztonságos és környezetvédelmi szempontból megfelelő állapotban legyenek. Mivel a Covid19-járvány okozta rendkívüli körülmények miatt nehézségekbe ütközik az időszakos műszaki vizsgálat elvégzése, a 2020. március 1. és 2020. augusztus 31. között elvégzendő időszakos műszaki vizsgálatokat egy későbbi időpontban, de legkésőbb az eredeti határidőt követő hat hónapon belül kell elvégezni, és az érintett bizonyítványoknak ennek megfelelően kell érvényben maradniuk. 
            
            
               (7)Az 1071/2009/EK európai parlamenti és tanácsi rendelet
                  26
                állapítja meg a közúti fuvarozói szakma gyakorlására vonatkozó feltételek közös szabályait. A Covid19-válság súlyos következményekkel jár az ágazat pénzügyi helyzetére nézve, és egyes fuvarozási vállalkozások már nem felelnek meg a pénzügyi helyzetre vonatkozó követelményeknek. Tekintettel arra, hogy a válság következtében csökkent a tevékenység mértéke, várható, hogy a vállalkozásoknak a szokásosnál hosszabb időre van szükségük annak bizonyításához, hogy a követelmény ismét állandó jelleggel teljesülni fog. Ezért helyénvaló az 1071/2009/EK rendelet 13. cikke (1) bekezdésének c) pontjában az e célokra megállapított maximális határidőnek a 2020. március 1. és 2020. december 31. között elvégzett értékelések és meghozott határozatok tekintetében hatról tizenkét hónapra történő meghosszabbítása.
            
            
               (8)Az 1072/2009/EK európai parlamenti és tanácsi rendelet
                  27
                és az 1073/2009/EK európai parlamenti és tanácsi rendelet
                  28
                meghatározza a nemzetközi közúti árufuvarozási piachoz, illetve az autóbusszal végzett személyszállítás nemzetközi piacához való hozzáférés közös szabályait. A nemzetközi közúti árufuvarozás és az autóbusszal végzett nemzetközi személyszállítás többek között közösségi engedélyhez, illetve harmadik országból származó, árufuvarozást végző járművezetők esetében járművezetői igazolványhoz kötött. A menetrend szerinti autóbuszos járatok üzemeltetése szintén engedélyhez kötött. Ezek az igazolványok és engedélyek meghosszabbíthatók, miután meggyőződtek arról, hogy a vonatkozó feltételek továbbra is teljesülnek. Mivel a Covid19-járvány okozta rendkívüli körülmények miatt az engedélyek és igazolványok megújítása nehézségekbe ütközik, a közúti mobilitás folyamatosságának biztosítása érdekében érvényességüket a lejáratuktól számított hat hónappal meg kell hosszabbítani.
            
            
               (9)Az (EU) 2016/798 európai parlamenti és a tanácsi irányelv
                  29
                határozza meg a vasútbiztonságra vonatkozó szabályokat. Tekintettel a kijárási korlátozásokra, beleértve a Covid19-járvány megfékezésével járó többletmunkára, a nemzeti hatóságok, a vasúti társaságok és a pályahálózat-működtetők az említett irányelv 10. és 12. cikkével összefüggésben nehézségekbe ütköznek az egységes biztonsági tanúsítványok megújítása és – tekintettel a meglévő biztonsági engedélyek közelgő lejártára – az ilyen engedélyek következő időszakra történő kiállítása tekintetében. Az egységes biztonsági tanúsítványok megújításának határidejét ezért hat hónappal meg kell hosszabbítani, és a meglévő egységes biztonsági tanúsítványok ennek megfelelően maradnak érvényben. Hasonlóképpen, a biztonsági engedélyek érvényességét hat hónappal meg kell hosszabbítani. 
            
            
               (10)Az (EU) 2016/798 irányelv 33. cikkének (2) bekezdésével összhangban egyes tagállamok meghosszabbították az említett irányelv átültetésére vonatkozó határidőt. A 2004/49/EK európai parlamenti és tanácsi irányelv
                  30
                szabályai ezért továbbra is alkalmazandók ezekben a tagállamokban. Ezért rendelkezni kell a 2004/49/EK irányelv 10. és 11. cikke alapján kiadott biztonsági tanúsítványok és biztonsági engedélyek megújítására vonatkozó határidők meghosszabbításáról, és egyértelművé kell tenni, hogy az érintett biztonsági tanúsítványok és engedélyek ennek megfelelően továbbra is érvényesek. 
            
         
         
            
               (11)A 2007/59/EK európai parlamenti és tanácsi irányelv
                  31
                állapítja meg az uniós vasúti rendszereken mozdonyokat és vonatokat működtető mozdonyvezetők minősítésére vonatkozó szabályokat. Ezen irányelv 14. cikkének (5) bekezdése előírja, hogy a mozdonyvezetői engedélyek érvényessége tíz évre korlátozódik, és azokat időszakosan ellenőrizni kell. Mivel a Covid19-járvány okozta rendkívüli körülmények miatt az engedélyek megújítása nehézségekbe ütközik, a 2020. március 1. és 2020. augusztus 31. között lejáró engedélyek érvényességét meg kell hosszabbítani. Hasonlóképpen, a mozdonyvezetőknek további hat hónapot kell biztosítani az időszakos ellenőrzések elvégzésére. 
            
            
               (12)A 2012/34/EU európai parlamenti és tanácsi irányelv
                  32
                hozza létre az egységes európai vasúti térséget. Ezen irányelv 24. cikkének (3) bekezdése értelmében a nemzeti engedélyező hatóságok a nem megfelelő pénzügyi helyzettel kapcsolatos követelmények miatt felfüggeszthetik vagy visszavonhatják az engedélyt, és ideiglenes engedélyt adhatnak a vasúti társaság átszervezésének idejére, feltéve, hogy az nem veszélyezteti a biztonságot. A Covid19-járvány okozta rendkívüli körülmények miatt a hatóságoknak komoly nehézséget okoz a vonatkozó határozatok meghozatala, nevezetesen az ideiglenes engedély lejártát követő időszakra vonatkozó új engedélyek kiadása. Ezért a 2020. március 1. és 2020. augusztus 30. között lejáró érintett ideiglenes engedélyek érvényességét hat hónappal meg kell hosszabbítani. 
            
            
               (13)A 2012/34/EU irányelv 25. cikkének (2) bekezdése előírja az engedélyező hatóságok számára, hogy az engedélykérelmekről három hónapon belül hozzanak határozatot. Mivel a Covid19-járvány okozta rendkívüli körülmények miatt nehéz meghozni a vonatkozó határozatokat, ezt a határidőt hat hónappal meg kell hosszabbítani. 
            
            
               (14)Azok a vasúti társaságok, amelyek pénzügyileg stabil helyzetben voltak a Covid19-járvány előtt, olyan likviditási problémákkal szembesülnek, amelyek engedélyük felfüggesztéséhez, visszavonásához és annak – strukturális gazdasági szükségesség nélkül – ideiglenes engedéllyel való felváltásához vezethetnek. A 2012/34/EU irányelv 24. cikkének (3) bekezdése szerinti ideiglenes engedély megadása negatív üzenetet jelenthet a piac számára a vasúti társaságok túlélési képességéről, ami viszont súlyosbítaná az egyébként átmeneti pénzügyi problémákat. Ezért rendelkezni kell arról, hogy az engedélyező hatóság által elvégzett értékelés és a 2020. március 1. és 2020. augusztus 31. közötti időszakban hozott határozat alapján az ilyen vasúti társaságok engedélyét ne lehessen felfüggeszteni vagy visszavonni, feltéve, hogy az nem veszélyezteti a biztonságot, és a hat hónapon belül valós esély mutatkozik a pénzügyi helyzet kielégítő rendezésére. E hat hónapos időszak végén a vállalkozásnak a 2012/34/EU irányelv 24. cikkének (1) bekezdésében meghatározott általános szabályok hatálya alá kell tartoznia.
            
            
               (15)A 96/50/EK irányelv
                  33
                állapítja meg az Unión belüli belvízi árufuvarozásra és személyszállításra vonatkozó hajóvezetői bizonyítvány megszerzési feltételeit. A hajóvezetői bizonyítvány birtokosának 65. életéve betöltése után rendszeres orvosi vizsgálatnak kell alávetnie magát. Tekintettel a Covid19-járvánnyal kapcsolatban hozott intézkedésekre, és különösen arra, hogy orvosi ellenőrzési vizsgálatok céljából korlátozottan lehet az egészségügyi szolgáltatásokhoz hozzáférni, a hajóvezetői bizonyítvány birtokosai nem vethetők alá az ezen intézkedések által érintett időszakon belül esedékes orvosi vizsgálatoknak. Ezért azokban az esetekben, amikor az orvosi vizsgálatokon való részvételre vonatkozó határidő 2020. március 1. és 2020. augusztus 31. között járna le, ezt a határidőt minden egyes érintett esetben hat hónappal meg kell hosszabbítani. 
            
            
               (16)A (EU) 2016/1629 európai parlamenti és tanácsi irányelv
                  34
                határozza meg a belvízi hajókra vonatkozó műszaki követelményeket. Ezen irányelv 10. cikke korlátozza az uniós belvízi hajóbizonyítványok érvényességi idejét. Ezenkívül az (EU) 2016/1629 irányelv 28. cikke előírja, hogy az ezen irányelv hatálya alá tartozó, és a tagállamok illetékes hatóságai által a korábban alkalmazandó 2006/87/EK európai parlamenti és tanácsi irányelvnek
                  35
                megfelelően 2018. október 6. előtt kiadott okmányok lejáratukig érvényesek maradnak. A Covid19-járvány miatt hozott intézkedések kivitelezhetetlenné és néha lehetetlenné tehetik az illetékes hatóságok számára, hogy a vonatkozó bizonyítványok érvényességének meghosszabbítása érdekében műszaki szemléket végezzenek, vagy hogy az (EU) 2016/1629 irányelv 28. cikkében említett okmányokat pótolják. Ezért az érintett belvízi hajók folyamatos üzemeltetésének lehetővé tétele érdekében helyénvaló hat hónappal meghosszabbítani azon uniós belvízi hajóbizonyítványok, valamint az (EU) 2016/1629 irányelv 28. cikkének hatálya alá tartozó azon okmányok érvényességét, amelyek egyébként 2020. március 1. és 2020. augusztus 31. között lejárnának.
            
            
               (17)A 2004/725/EK európai parlamenti és tanácsi rendelet
                  36
                határozza meg a hajók és kikötőlétesítmények védelmére vonatkozó szabályokat. A 2005/65/EK európai parlamenti és tanácsi irányelv
                  37
                a kikötővédelem növelését célzó intézkedéseket állapít meg a védelmi eseményekkel szemben. Ezen irányelv biztosítani kívánja továbbá, hogy a kikötővédelem növelése javítsa a 2004/725/EK rendelet alkalmazása céljából foganatosított védelmi intézkedéseket. A jelenlegi egészségügyi válság megnehezíti a tagállami hatóságok által végzett tengeri védelmi ellenőrzéseket és felméréseket, amelyek bizonyos okmányok megújításához és ezáltal az uniós tengerhajózási biztonsági jogszabályokban meghatározott határidők betartásához szükségesek. Ezért a tanúsítványok érvényességét, valamint az említett jogszabályok által előírt felmérésekre és tervekre vonatkozó határidőket észszerű idővel meg kell hosszabbítani annak érdekében, hogy a tagállamok és a hajózási ágazat – a biztonság veszélyeztetése nélkül – rugalmas és pragmatikus megközelítést alkalmazhasson, és az alapvető beszállítói láncokat nyitva tarthassa. Rugalmasságot kell biztosítani a tengerhajózási biztonsági oktatások és gyakorlatok esetében is, amelyeket a jogszabályok szerint bizonyos határidőkön belül kell elvégezni.
            
            
               (18)Mivel e rendelet célját – nevezetesen a bizonyítványok és engedélyek megújítására vagy meghosszabbítására az uniós jogban megállapított határidők meghosszabbítását – a tagállamok nem tudják kielégítően megvalósítani, és a javasolt intézkedés léptéke és hatása miatt e cél uniós szinten jobban megvalósítható, az Unió intézkedéseket hozhat az Európai Unióról szóló szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően a rendelet nem lépi túl az e cél eléréséhez szükséges mértéket. 
            
            
               (19)Ezt a rendeletet sürgősen el kell fogadni, hogy a lehető legrövidebbek maradjanak a különböző ágazatok számos hatóságát és szereplőjét érintő jogbizonytalanságból fakadó helyzetek, különösen, ha a vonatkozó határidők már lejártak. Ezért helyénvaló kivételt biztosítani a nemzeti parlamenteknek az Európai Unióban betöltött szerepéről szóló, az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt 1. jegyzőkönyv 4. cikkében említett nyolchetes időszak alól. 
            
            
               (20)A Covid19-világjárvány előre nem látható és hirtelen kitörése, továbbá a vonatkozó intézkedések elfogadásához szükséges jogalkotási eljárások lehetetlenné tették az ilyen intézkedések időben történő elfogadását. Ezért e rendelet rendelkezéseinek a hatálybalépését megelőző időszakra is ki kell terjedniük. Tekintettel e rendelkezések jellegére, ez a megközelítés nem vezethet az érintett személyek jogos elvárásainak megsértéséhez.
            
            
               (21)Ennek a rendeletnek az Európai Unió Hivatalos Lapjában való kihirdetését követő napon sürgősséggel hatályba kell lépnie.
            
            
               ELFOGADTA EZT A RENDELETET:
            
            
               1. cikk
            
            
               Tárgy
            
            
               E rendelet a Covid19-járvány okozta rendkívüli körülmények miatt egyedi és átmeneti intézkedéseket állapít meg a közúti, vasúti és belvízi közlekedés és a tengerhajózási biztonság területén egyes bizonyítványok és engedélyek megújítására és érvényességi idejének meghosszabbítására, valamint egyes időszakos ellenőrzések és képzések elhalasztására vonatkozóan.
            
            
               2. cikk
            
            
               A 2003/59/EK irányelvben előírt határidők meghosszabbítása
            
            
               (1)A 2003/59/EK irányelv 8. cikkének (2) és (3) bekezdésétől eltérve, a továbbképzés elvégzésére vonatkozó azon határidőket, amelyek az említett rendelkezésekkel összhangban 2020. március 1. és 2020. augusztus 31. között (referencia-időszak) járnának le, minden esetben hat hónappal meghosszabbítottnak kell tekinteni. A szakmai alkalmassági bizonyítványok ennek megfelelően maradnak érvényesek.
            
            
               (2)A 2006/126/EK irányelv I. mellékletében előírt, a vezetői engedélyen vagy a 2003/59/EK irányelv 10. cikkének (1) bekezdésében említett járművezetői képesítési igazolványon az illetékes hatóságok által az (1) bekezdésben említett szakmai alkalmassági bizonyítványok alapján feltüntetett 95. harmonizált uniós kód jelölésének érvényességét az egyes vezetői engedélyeken vagy igazolványokon feltüntetett időponttól számított hat hónappal meghosszabbítottnak kell tekinteni.
            
            
               (3)A 2003/59/EK irányelv II. mellékletében említett, 2020. március 1. és 2020. augusztus 31. között (referencia-időszak) lejáró járművezetői képesítési igazolványok érvényességét az egyes igazolványokon feltüntetett igazgatási lejárati időponttól számított hat hónappal meghosszabbítottnak kell tekinteni.
            
         
         
            
               (4)Amennyiben valamely tagállam úgy ítéli meg, hogy a továbbképzés elvégzése vagy annak tanúsítása, a 95. harmonizált uniós kód feltüntetése vagy a járművezetői képesítési igazolványok megújítása 2020. augusztus 31. után valószínűleg kivitelezhetetlen marad az általa a Covid19-járvány terjedésének megelőzése vagy megfékezése céljából hozott intézkedések miatt, indokolással ellátott kérelmet nyújthat be az (1), (2) és (3) bekezdésben meghatározott időszakok adott esetben történő meghosszabbításának engedélyezése iránt. A kérelem vonatkozhat a referencia-időszakokra, a hat hónapos időszakokra, vagy mindkettőre. A kérelmet legkésőbb 2020. július 15-ig kell benyújtani a Bizottságnak.
            
            
               (5)Amennyiben a (4) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1), (2) és (3) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt a szóban forgó továbbképzés elvégzése, illetve annak tanúsítása, a 95. harmonizált uniós kód feltüntetése vagy a járművezetői képesítési igazolványok megújítása valószínűleg kivitelezhetetlen marad.
            
            
               A Bizottság határozatát közzéteszi a Hivatalos Lapban.
            
            
               3. cikk
            
            
               A 2006/126/EK irányelvben előírt határidők meghosszabbítása 
            
            
               (1)A 2006/126/EK irányelv 7. cikkétől és I. melléklete 3. pontjának d) alpontjától eltérve, azon vezetői engedélyek érvényességét, amelyek az említett rendelkezésekkel összhangban 2020. március 1. és 2020. augusztus 31. között (referencia-időszak) lejárnának, az egyes vezetői engedélyekben említett időponttól számított hat hónappal meghosszabbítottnak kell tekinteni. 
            
            
               (2)Amennyiben valamely tagállam úgy ítéli meg, hogy az általa a Covid19-járvány terjedésének megelőzése vagy megfékezése céljából hozott intézkedések miatt a vezetői engedélyek megújítása 2020. augusztus 31. után valószínűleg kivitelezhetetlen marad, indokolással ellátott kérelmet nyújthat be az (1) bekezdésben meghatározott időszakok adott esetben történő meghosszabbításának engedélyezése iránt. A kérelem vonatkozhat a referencia-időszakra, a hat hónapos időszakra, vagy mindkettőre. A kérelmet legkésőbb 2020. július 15-ig kell benyújtani a Bizottságnak.
            
            
               (3)Amennyiben a (2) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt a vezetői engedélyek megújítása valószínűleg kivitelezhetetlen marad. 
            
            
               A Bizottság határozatát közzéteszi a Hivatalos Lapban.
            
            
               4. cikk
            
            
               A 165/2014/EU rendeletben előírt határidők meghosszabbítása
            
            
               (1)A 165/2014/EU rendelet 23. cikkétől eltérve, az ezen cikk (1) bekezdésében előírt, 2020. március 1. és 2020. augusztus 31. között (referencia-időszak) esedékes rendszeres vizsgálatokat legkésőbb hat hónappal azt követően kell elvégezni, amikor azok elvégzése e cikknek megfelelően kötelező lett volna.
            
            
               (2)A 165/2014/EU rendelet 28. cikkétől eltérve,, amennyiben a járművezető e cikk (1) bekezdésének megfelelően 2020. március 1. és 2020. augusztus 31. között (referencia-időszak) kérelmezi járművezetői kártya megújítását, az illetékes hatóságok legkésőbb a kérelmet követő 2 hónapon belül új kártyát biztosítanak. Amíg a járművezető nem kapja meg új kártyáját a kártyát kiállító hatóságoktól, az említett rendelet 35. cikkének (2) bekezdése értelemszerűen alkalmazandó a járművezetőre.
            
            
               (3)A 165/2014/EU rendelet 29. cikkének (4) bekezdésétől eltérve, amennyiben a járművezető e cikk (4) bekezdésének megfelelően 2020. március 1. és 2020. augusztus 31. között (a továbbiakban: referencia-időszak) kérelmezi a járművezetői kártya cseréjét, az illetékes hatóságok legkésőbb a kérelmet követő 2 hónapon belül pótkártyát bocsátanak rendelkezésre. A 165/2014/EU rendelet 29. cikkének (5) bekezdésétől eltérve, a járművezető mindaddig vezethet, amíg a kártyát kiállító hatóságoktól új kártya nem érkezik, feltéve, hogy a járművezető bizonyítani tudja, hogy a kártyát visszaküldte az illetékes hatóságnak, amikor a kártya megsérült vagy hibásan működött, valamint hogy kérelmezte a kártya cseréjét.
            
            
               (4)Amennyiben valamely tagállam úgy ítéli meg, hogy a rendszeres vizsgálatok, a járművezetői kártyák megújítása vagy a járművezetői kártyák cseréje 2020. augusztus 31. után valószínűleg kivitelezhetetlen marad az általa a Covid19-járvány terjedésének megelőzése vagy megfékezése céljából hozott intézkedések miatt, indokolással ellátott kérelmet nyújthat be az (1), (2) és (3) bekezdésben meghatározott időszakok adott esetben történő meghosszabbításának engedélyezése iránt. Ez a kérelem vonatkozhat a referencia-időszakokra, a határidőkre, vagy mindkettőre. A kérelmet legkésőbb 2020. július 15-ig kell benyújtani a Bizottságnak.
            
            
               (5)Amennyiben a (4) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1), (2) és (3) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt a rendszeres vizsgálatok, a járművezetői kártya megújítása vagy a járművezetői kártya cseréje valószínűleg kivitelezhetetlen marad. 
            
            
               A Bizottság határozatát közzéteszi a Hivatalos Lapban.
            
            
               5. cikk
            
            
               A 2014/45/EU irányelvben előírt határidők meghosszabbítása 
            
            
               (1)A 2014/45/EU irányelv 10. cikkének (1) bekezdésével és II. mellékletének 8. pontjával összefüggésben értelmezett 5. cikkének (1) bekezdésétől eltérve, az azon időszakos műszaki vizsgálatokra vonatkozó határidőket, amelyeket az említett rendelkezésekkel összhangban 2020. március 1. és 2020. augusztus 31. között (referencia-időszak) kellene elvégezni, hat hónappal meghosszabbítottnak kell tekinteni. 
            
         
         
            
               (2)A 2014/45/EU irányelv II. mellékletének 8. pontjával összefüggésben értelmezett 8. cikkétől eltérve, a 2020. március 1. és 2020. augusztus 31. között (referencia-időszak) lejáró műszaki vizsgálati bizonyítványok érvényességét hat hónappal meghosszabbítottnak kell tekinteni.
            
            
               (3)Amennyiben valamely tagállam úgy ítéli meg, hogy a műszaki vizsgálatok elvégzése, illetve azok tanúsítása 2020. augusztus 31. után valószínűleg kivitelezhetetlen marad az általa a Covid19-járvány terjedésének megelőzése vagy megfékezése céljából hozott intézkedések miatt, indokolással ellátott kérelmet nyújthat be az (1) és (2) bekezdésben meghatározott időszakok meghosszabbításának engedélyezése iránt. Ez a kérelem vonatkozhat a referencia-időszakokra, a határidőkre, vagy mindkettőre. A kérelmet legkésőbb 2020. július 15-ig kell benyújtani a Bizottságnak.
            
            
               (4)Amennyiben az (3) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1) és (2) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt a műszaki vizsgálatok elvégzése vagy azok tanúsítása valószínűleg kivitelezhetetlen marad.
            
            
               A Bizottság határozatát közzéteszi a Hivatalos Lapban.
            
            
               6. cikk
            
            
               Az 1071/2009/EK rendeletben előírt határidők meghosszabbítása
            
            
               Az 1071/2009/EK rendelet 13. cikke (1) bekezdésének c) pontjától eltérve, amennyiben a 2020. március 1. és 2020. december 31. között elvégzett értékelések azt mutatják, hogy valamely vállalkozás nem felel meg az ezen rendelet 3. cikke (1) bekezdésének c) pontjában meghatározott, a pénzügyi helyzetre vonatkozó követelménynek, az illetékes hatóság által az említett időszak alatt ezen rendelet 13. cikke (1) bekezdése c) pontjának alkalmazásában megállapított határidő nem haladhatja meg a tizenkét hónapot.
            
            
               7. cikk
            
            
               Az 1072/2009/EK rendeletben előírt határidők meghosszabbítása
            
            
               (1)Az 1072/2009/EK rendelet 4. cikkének (2) bekezdésétől eltérve, azon közösségi engedélyek érvényességét, amelyek e rendelkezés értelmében 2020. március 1. és 2020. augusztus 31. között (referencia-időszak) járnának le, hat hónappal meghosszabbítottnak kell tekinteni.
            
            
               (2)Az 1072/2009/EK rendelet 5. cikkének (7) bekezdésétől eltérve, azon járművezetői igazolványok érvényességét, amelyek e rendelkezés értelmében 2020. március 1. és 2020. augusztus 31. között (referencia-időszak) járnának le, hat hónappal meghosszabbítottnak kell tekinteni.
            
            
               (3)Amennyiben valamely tagállam úgy ítéli meg, hogy a közösségi engedélyek vagy a járművezetői igazolványok megújítása az (1) és (2) bekezdésben megállapított határidőn túl valószínűleg kivitelezhetetlen marad az általa a Covid19-járvány terjedésének megelőzése vagy megfékezése céljából hozott intézkedések miatt, indokolt kérelmet nyújthat be az említett bekezdésekben meghatározott időszakok adott esetben történő meghosszabbításának engedélyezése iránt. A kérelem vonatkozhat a referencia-időszakokra, a hat hónapos időszakokra, vagy mindkettőre. A kérelmet legkésőbb 2020. július 15-ig kell benyújtani a Bizottságnak.
            
            
               (4)Amennyiben az (3) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1) és (2) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt a közösségi engedélyek vagy járművezetői igazolványok megújítása valószínűleg kivitelezhetetlen marad. 
            
            
               A Bizottság határozatát közzéteszi a Hivatalos Lapban. 
            
            
               8. cikk
            
            
               Az 1073/2009/EK rendeletben előírt határidők meghosszabbítása
            
            
               (1)Az 1073/2009/EK rendelet 4. cikkének (4) bekezdésétől eltérve, azon közösségi engedélyek érvényességét, amelyek e rendelkezés értelmében 2020. március 1. és 2020. augusztus 31. között (referencia-időszak) járnának le, hat hónappal meghosszabbítottnak kell tekinteni.
            
            
               (2)Az 1073/2009/EK rendelet 8. cikkének (3) bekezdésétől eltérve, a fuvarozók által 2019. december 12. és 2020. augusztus 31. között (referencia-időszak) benyújtott kérelmekről az engedélyező hatóság a kérelem benyújtásának időpontjától számított hat hónapon belül határoz. Az 1073/2009/EK rendelet 8. cikkének (2) bekezdésétől eltérve, a tagállamok azon illetékes hatóságai, amelyek hozzájárulását e cikk (1) bekezdésével összhangban az ilyen kérelem tekintetében kérelmezték, a kérelemmel kapcsolatos határozatukról három hónapon belül értesítik az engedélyező hatóságot.
            
            
               (3)Amennyiben valamely tagállam úgy találja, hogy a közösségi engedélyek megújítása 2020. augusztus 31. után valószínűleg kivitelezhetetlen marad az általa a Covid19-járvány terjedésének megelőzése vagy megfékezése céljából hozott intézkedések miatt, indokolással ellátott kérelmet nyújthat be az említett bekezdésben meghatározott időszakok meghosszabbításának engedélyezése iránt. A kérelem vonatkozhat a referencia-időszakra, a hat hónapos időszakra, vagy mindkettőre. A kérelmet legkésőbb 2020. július 15-ig kell benyújtani a Bizottságnak.
            
            
               (4)Amennyiben a (3) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt a közösségi engedélyek megújítása valószínűleg kivitelezhetetlen marad.
            
         
         
            
               A Bizottság határozatát közzéteszi a Hivatalos Lapban.
            
            
               
            
               9. cikk
            
            
               Az (EU) 2016/798 irányelvben előírt határidők meghosszabbítása
            
            
               (1)Az (EU) 2016/798 irányelv 10. cikkének (13) bekezdésétől eltérve, azon egységes biztonsági tanúsítványok megújítására vonatkozó határidőket, amelyek az említett rendelkezés értelmében 2020. március 1. és 2020. augusztus 31. között (referencia-időszak) lejárnának, hat hónappal meghosszabbítottnak kell tekinteni. Az érintett egységes biztonsági tanúsítványok ennek megfelelően maradnak érvényesek.
            
            
               (2)Az (EU) 2016/798 irányelv 12. cikkének (2) bekezdésétől eltérve, azon biztonsági engedélyek érvényességét, amelyek az említett rendelkezés értelmében 2020. március 1. és 2020. augusztus 31. között (referencia-időszak) lejárnának, hat hónappal meghosszabbítottnak kell tekinteni.
            
            
               (3)Amennyiben valamely tagállam úgy ítéli meg, hogy az (EU) 2016/798 irányelv 10. cikkének (8) bekezdésével összhangban kiállított egységes biztonsági tanúsítványok megújítása vagy a biztonsági engedélyek érvényességi idejének meghosszabbítása 2020. augusztus 31. után valószínűleg kivitelezhetetlen marad az általa a Covid19-járvány terjedésének megelőzése vagy megfékezése céljából hozott intézkedések miatt, indokolással ellátott kérelmet nyújthat be az (1) és (2) bekezdésben meghatározott időszakok adott esetben történő meghosszabbításának engedélyezése iránt. A kérelem vonatkozhat a referencia-időszakokra, a hat hónapos időszakokra, vagy mindkettőre. A kérelmet legkésőbb 2020. július 15-ig kell benyújtani a Bizottságnak.
            
            
               (4)Amennyiben az (3) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1) és (2) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt az egységes biztonsági tanúsítványok megújítása vagy a biztonsági engedélyek érvényességi idejének meghosszabbítása valószínűleg kivitelezhetetlen marad.
            
            
               A Bizottság határozatát közzéteszi a Hivatalos Lapban.
            
            
               10. cikk
            
            
               A 2004/49/EK irányelvben előírt határidők meghosszabbítása
            
            
               (1)A 2004/49/EK irányelv 10. cikkének (5) bekezdésétől eltérve, azon biztonsági tanúsítványok megújításának határidejét, amelyek az említett rendelkezés értelmében 2020. március 1. és 2020. augusztus 31. között (referencia-időszak) járnának le, hat hónappal meghosszabbítottnak kell tekinteni. Az érintett biztonsági tanúsítványok ennek megfelelően maradnak érvényesek.
            
            
               (2)A 2004/49/EK irányelv 11. cikkének (2) bekezdésétől eltérve, azon biztonsági engedélyek megújításának határidejét, amelyek e rendelkezés értelmében 2020. március 1. és 2020. augusztus 31. között (referencia-időszak) járnának le, hat hónappal meghosszabbítottnak kell tekinteni. Az érintett biztonsági engedélyek ennek megfelelően maradnak érvényesek.
            
            
               (3)Amennyiben valamely tagállam úgy ítéli meg, hogy az általa a Covid19-járvány terjedésének megelőzése vagy megfékezése céljából hozott intézkedések miatt a biztonsági tanúsítványok vagy a biztonsági engedélyek megújítása 2020. augusztus 31. után valószínűleg kivitelezhetetlen marad, indokolással ellátott kérelmet nyújthat be az (1) és (2) bekezdésben meghatározott időszakok adott esetben történő meghosszabbításának engedélyezése iránt. A kérelem vonatkozhat a referencia-időszakokra, a hat hónapos időszakokra, vagy mindkettőre. A kérelmet legkésőbb 2020. július 15-ig kell benyújtani a Bizottságnak.
            
            
               (4)Amennyiben a (3) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1) és (2) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt a biztonsági tanúsítványok vagy a biztonsági engedélyek megújítása valószínűleg kivitelezhetetlen marad.
            
            
               A Bizottság határozatát közzéteszi a Hivatalos Lapban.
            
            
               11. cikk
            
            
               A 2007/59/EK irányelvben előírt határidők meghosszabbítása
            
            
               (1)A 2007/59/EK irányelv 14. cikkének (5) bekezdésétől eltérve, a 2020. március 1. és 2020. augusztus 31. között (referencia-időszak) lejáró engedélyek érvényességét az egyes engedélyek lejártának napjától számított hat hónapos időszakkal meghosszabbítottnak kell tekinteni.
            
            
               (2)A 2007/59/EK irányelv 16. cikkétől, valamint II. és VII. melléklétől eltérve, azon időszakos ellenőrzések elvégzésére vonatkozó határidőket, amelyek az említett rendelkezésekkel összhangban 2020. március 1. és 2020. augusztus 31. között (referencia-időszak) lejárnának, minden esetben hat hónappal meghosszabbítottnak kell tekinteni. A 2007/59/EK irányelv 14. cikkében említett engedélyek és 15. cikkében említett tanúsítványok ennek megfelelően maradnak érvényesek.
            
         
         
            
               (3)Amennyiben valamely tagállam úgy ítéli meg, hogy az engedélyek megújítása vagy az időszakos ellenőrzések elvégzése 2020. augusztus 31. után valószínűleg kivitelezhetetlen marad az általa a Covid19-járvány terjedésének megelőzése vagy megfékezése céljából hozott intézkedések miatt, indokolással ellátott kérelmet nyújthat be az (1) és (2) bekezdésben meghatározott időszakok adott esetben történő meghosszabbításának engedélyezése iránt. A kérelem vonatkozhat a referencia-időszakokra, a hat hónapos időszakokra, vagy mindkettőre. A kérelmet legkésőbb 2020. július 15-ig kell benyújtani a Bizottságnak.
            
            
               (4)Amennyiben az (3) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1) és (2) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt az engedélyek megújítása vagy az időszakos ellenőrzések elvégzése valószínűleg kivitelezhetetlen marad.
            
            
               A Bizottság határozatát közzéteszi a Hivatalos Lapban.
            
            
               12. cikk
            
            
               A 2012/34/EU irányelvben előírt határidők meghosszabbítása
            
            
               (1)A 2012/34/EU irányelv 24. cikkének (3) bekezdésétől eltérve, azon ideiglenes engedélyek érvényességét, amelyek e rendelkezés értelmében 2020. március 1. és 2020. augusztus 31. között (referencia-időszak) járnának le, az egyes ideiglenes engedélyeken feltüntetett érvényességi idő végétől számított hat hónappal meghosszabbítottnak kell tekinteni. 
            
            
               (2)A 2012/34/EU irányelv 25. cikkének (2) bekezdésétől eltérve, az engedélyező hatósága 2020. január 12. és 2020. augusztus 31. között benyújtott kérelmek tekintetében legkésőbb a kérelemmel kapcsolatos valamennyi fontos információ – különösen a III. mellékletben említettek – birtokába jutásától számított kilenc hónapon belül köteles határozatot hozni.
            
            
               (3)Amennyiben valamely tagállam úgy ítéli meg, hogy az engedélyek felfüggesztésének megszüntetése vagy az új engedélyek kibocsátása egy korábbi visszavonást követően valószínűleg 2020. augusztus 31. után is kivitelezhetetlen marad az általa a Covid19-járvány terjedésének megelőzése vagy megfékezése céljából hozott intézkedések miatt, indokolással ellátott kérelmet nyújthat be az (1) bekezdésben meghatározott időszakok meghosszabbításának engedélyezése iránt. A kérelem vonatkozhat a referencia-időszakra, a hat hónapos időszakra, vagy mindkettőre. A kérelmet legkésőbb 2020. július 15-ig kell benyújtani a Bizottságnak. 
            
            
               (4)Amennyiben a (3) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt az engedélyek felfüggesztésének megszüntetése vagy új engedélyek kiadása egy korábbi visszavonást követően valószínűleg kivitelezhetetlen marad.
            
            
               A Bizottság határozatát közzéteszi a Hivatalos Lapban.
            
            
               13. cikk
            
            
               A vasúti társaságok engedélyeinek a 2012/34/EU irányelv szerinti kezelése a nem megfelelő pénzügyi teljesítőképesség esetén 
            
            
               A 2012/34/EU irányelv 24. cikkének (1) bekezdésétől eltérve, ha az engedélyező hatóság a 2020. március 1. és 2020. augusztus 31. közötti időszakban meggyőződött arról, hogy a vasúti társaság a továbbiakban nem tud megfelelni az említett irányelv 20. cikkében említett, megfelelő pénzügyi teljesítőképességgel kapcsolatos követelményeknek, ezen időszak alatt dönthet úgy, hogy nem függeszti fel vagy vonja vissza a vasúti társaság engedélyét, feltéve, hogy az nem veszélyezteti a biztonságot, és a következő hat hónapon belül valós esély mutatkozik a pénzügyi helyzet kielégítő rendezésére. A Bizottság a hat hónapos időszak végén felülvizsgálja az érintett vasúti társaság teljesítményét, és határoz arról, hogy az engedélyt a 24. cikk (1) bekezdése alapján fel kell-e függeszteni vagy vissza kell-e vonni, valamint arról, hogy az említett irányelv 24. cikkének (3) bekezdése alapján ideiglenes engedélyt kell-e adni.
            
            
               14. cikk
            
            
               A 96/50/EK irányelvben előírt határidők meghosszabbítása
            
            
               (1)A 96/50/EK irányelv 6. cikkének (2) bekezdésétől eltérve, az orvosi vizsgálaton való részvételre vonatkozó azon határidőket, amelyek e rendelkezés értelmében 2020. március 1. és 2020. augusztus 31. között (referencia-időszak) járnának le, hat hónappal meghosszabbítottnak kell tekinteni. A hajóvezetői bizonyítványok ennek megfelelően maradnak érvényesek.
            
            
               (2)Amennyiben valamely tagállam úgy ítéli meg, hogy az orvosi vizsgálatok elvégzése 2020. augusztus 31. után valószínűleg kivitelezhetetlen marad az általa a Covid19-járvány terjedésének megelőzése vagy megfékezése céljából hozott intézkedések miatt, indokolt kérelmet nyújthat be az (1) bekezdésben meghatározott időszakok adott esetben történő meghosszabbításának engedélyezése iránt. A kérelem vonatkozhat a referencia-időszakra, a hat hónapos időszakra, vagy mindkettőre. A kérelmet legkésőbb 2020. július 15-ig kell benyújtani a Bizottságnak. 
            
            
               (3)Amennyiben a (2) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt az orvosi vizsgálatok elvégzése valószínűleg kivitelezhetetlen marad. 
            
            
                  A Bizottság határozatát közzéteszi a Hivatalos Lapban.
            
            
               15. cikk
            
         
         
            
               Az (EU) 2016/1629 irányelvben előírt határidők meghosszabbítása
            
            
               (1)Az (EU) 2016/1629 irányelv 10. cikkétől eltérve, az e rendelkezés értelmében 2020. március 1. és 2020. augusztus 31. között (referencia-időszak) lejáró uniós belvízi hajóbizonyítványok érvényességét hat hónappal meghosszabbítottnak kell tekinteni.
            
            
               (2)Az (EU) 2016/1629 irányelv 28. cikkétől eltérve, az ezen irányelv hatálya alá tartozó, és a tagállamok illetékes hatóságai által a 2006/87/EK irányelvnek megfelelően, 2018. október 6. előtt kiadott azon okmányok érvényességét, amelyek az említett rendelkezés értelmében 2020. március 1. és 2020. augusztus 31. között (referencia-időszak) lejárnának, hat hónappal meghosszabbítottnak kell tekinteni.
            
            
               (3)Amennyiben valamely tagállam úgy ítéli meg, hogy az uniós belvízi bizonyítványok megújítása 2020. augusztus 31. után valószínűleg kivitelezhetetlen marad az általa a Covid19-járvány terjedésének megelőzése vagy megfékezése céljából hozott intézkedések miatt, indokolt kérelmet nyújthat be az (1) és (2) bekezdésben meghatározott időszakok adott esetben történő meghosszabbításának engedélyezése iránt. A kérelem vonatkozhat a referencia-időszakokra, a hat hónapos időszakokra, vagy mindkettőre. A kérelmet legkésőbb 2020. július 15-ig kell benyújtani a Bizottságnak.
            
            
               (4)Amennyiben az (3) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1) és (2) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt az uniós belvízi hajóbizonyítványok megújítása valószínűleg kivitelezhetetlen marad.
            
            
               A Bizottság határozatát közzéteszi a Hivatalos Lapban.
            
            
               16. cikk
            
            
               A 2004/725/EK rendeletben előírt határidők meghosszabbítása
            
            
               (1)A 2004/725/EK rendelet 3. cikkének (6) bekezdésétől eltérve, a kikötőlétesítmény védelmi felmérésének elvégzésére vonatkozó azon határidőket, amelyek e rendelkezés értelmében 2020. március 1. és 2020. augusztus 31. között (referencia-időszak) járnának le, 2020. november 30-ig meghosszabbítottnak kell tekinteni.
            
            
               (2)A 2004/725/EK rendelet III. melléklete B. részének 13.6. szakaszától eltérve, ha a gyakorlatok nem tarthatók meg 2020-ban az ott meghatározott időközönként, akkor azokat az adott évben legalább két alkalommal kell megtartani, és a gyakorlatok között eltelt időszak nem lehet hosszabb hat hónapnál.
            
            
               (3)A 2004/725/EK rendelet III. melléklete B. részének 13.7. és 18.6. szakaszától eltérve, a különféle típusú gyakorlatok megtartására vonatkozó azon 18 hónapos határidőket, amelyek e rendelkezésekkel összhangban 2020. március 1. és 2020. augusztus 31. között (referencia-időszak) járnának le, minden esetben hat hónappal, de legfeljebb 2020. december 31-ig meghosszabbítottnak kell tekinteni.
            
            
               (4)A 2004/725/EK rendelet III. melléklete B. részének 13.7. és 18.6. szakaszában meghatározott követelmény alkalmazásában, amely szerint a különféle típusú gyakorlatokat naptári évente meg kell tartani, a 2021-ben az (5) bekezdés szerinti engedély hatálya alá tartozó időszakban megtartott gyakorlatokat 2020-ban megtartottnak kell tekinteni. Amennyiben valamely tagállam úgy ítéli meg, hogy a kikötőlétesítmények védelmi felméréseinek elvégzése vagy a 2004/725/EK rendelet III. melléklete B. részének 13.7. és 18.6. szakaszában említett különféle típusú gyakorlatoknak a megtartása az általa a Covid19-járvány terjedésének megelőzése vagy megfékezése céljából hozott intézkedések miatt valószínűleg kivitelezhetetlen marad, indokolással ellátott kérelmet nyújthat be az (1) és (3) bekezdésben meghatározott időszakok adott esetben történő meghosszabbításának engedélyezése iránt. A kérelem vonatkozhat a referencia-időszakokra, a határidőre vagy a hat hónapos időszakokra, illetve ezek bármilyen kombinációjára. A kérelmet legkésőbb 2020. július 15-ig kell benyújtani a Bizottságnak.
            
            
               (5)Amennyiben az (4) bekezdésnek megfelelően benyújtott kérelem alapján a Bizottság megállapítja, hogy az e bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben meghosszabbítsa az (1) és (3) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt a kikötőlétesítmény védelmi felmérésének elvégzése vagy a különféle típusú gyakorlatoknak a megtartása valószínűleg kivitelezhetetlen marad. 
            
            
               A Bizottság határozatát közzéteszi a Hivatalos Lapban. 
            
            
               17. cikk
            
            
               A 2005/65/EK irányelvben előírt határidők meghosszabbítása
            
            
               (1)A 2005/65/EK irányelv 10. cikkétől eltérve, a kikötővédelmi felmérések és a kikötővédelmi tervek felülvizsgálatára vonatkozó azon határidőket, amelyek e rendelkezés értelmében 2020. március 1. és 2020. augusztus 31. között (referencia-időszak) járnának le, minden esetben hat hónappal, de legfeljebb 2020. november 30-ig meghosszabbítottnak kell tekinteni. 
            
            
               (2)A 2005/65 irányelv 7. cikkének (7) bekezdésétől és III. mellékletétől eltérve, a képzés megtartására vonatkozó 18 hónapos határidőt, amely az említett melléklet értelmében 2020. március 1. és 2020. augusztus 31. között (referencia-időszak) járna le, minden esetben hat hónappal, de legfeljebb 2020. november 30-ig meghosszabbítottnak kell tekinteni. 
            
            
               (3)A 2005/65/EK irányelv III. mellékletében meghatározott azon követelmény alkalmazásában, amely szerint a gyakorlati képzéseket naptári évente meg kell tartani, a 2021-ben a (4) bekezdés szerinti engedély hatálya alá tartozó időszakban megtartott képzéseket 2020-ban megtartottnak kell tekinteni.
            
            
               (4)Amennyiben valamely tagállam úgy ítéli meg, hogy a kikötővédelmi felmérések vagy a kikötővédelmi tervek felülvizsgálatának elvégzése vagy a képzés megtartása az általa a Covid19-járvány terjedésének megelőzése vagy megfékezése céljából hozott intézkedések miatt valószínűleg kivitelezhetetlen marad, indokolással ellátott kérelmet nyújthat be az (1) és (2) bekezdésben meghatározott időszakok adott esetben történő meghosszabbításának engedélyezése iránt. A kérelem vonatkozhat a referencia-időszakokra, a hat hónapos időszakokra, vagy mindkettőre. A kérelmet legkésőbb 2020. július 15-ig kell benyújtani a Bizottságnak.
            
         
         
            
               (5)Amennyiben a (3) bekezdésnek megfelelően benyújtott kérelem alapján a Bizottság megállapítja, hogy az említett bekezdésben meghatározott követelmények teljesülnek, határozatot fogad el, amelyben felhatalmazza az érintett tagállamot, hogy indokolt esetben hosszabbítsa meg az (1) vagy (2) bekezdésben meghatározott időtartamokat. A meghosszabbítás korlátait azon időszak tükrében kell meghatározni, amely alatt a kikötővédelmi felmérések vagy a kikötővédelmi tervek felülvizsgálata vagy a képzés megtartása valószínűleg kivitelezhetetlen marad.
            
            
               A Bizottság határozatát közzéteszi a Hivatalos Lapban.
            
            
               18. cikk
            
            
               Hatálybalépés
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                  az Európai Parlament részéről
                        a Tanács részéről
               
               
                  az elnök
                        az elnök
               
            
         
         
            
                  
                     (1)
                  
                        Az Európai Parlament és a Tanács 561/2006/EK rendelete (2006. március 15.) a közúti szállításra vonatkozó egyes szociális jogszabályok összehangolásáról, a 3821/85/EGK és a 2135/98/EK tanácsi rendelet módosításáról, valamint a 3820/85/EGK tanácsi rendelet hatályon kívül helyezéséről (HL L 102., 2006.4.11., 1. o.). 
               
               
                  
                     (2)
                  
                        HL L 226., 2003.9.10., 4. o.
               
               
                  
                     (3)
                  
                        HL L 403., 2006.12.30., 18. o.
               
               
                  
                     (4)
                  
                        HL L 60., 2014.2.28., 1. o.
               
               
                  
                     (5)
                  
                        HL L 127., 2014.4.29., 51. o.
               
               
                  
                     (6)
                  
                        HL L 300., 2009.11.14., 51. o.
               
               
                  
                     (7)
                  
                        HL L 300., 2009.11.14., 72. o.
               
               
                  
                     (8)
                  
                        HL L 300., 2009.11.14., 88. o.
               
               
                  
                     (9)
                  
                        HL L 138., 2016.5.26., 102. o.
               
               
                  
                     (10)
                  
                        HL L 164., 2004.4.30., 44. o.
               
               
                  
                     (11)
                  
                        HL L 315., 2007.12.3., 51. o.
               
               
                  
                     (12)
                  
                        HL L 343., 2012.12.14., 32. o.
               
               
                  
                     (13)
                  
                        HL L 235., 1996.9.17., 31. o.
               
               
                  
                     (14)
                  
                        HL L 252., 2016.9.16., 118. o.
               
               
                  
                     (15)
                  
                        HL L 389., 2006.12.30., 1. o.
               
               
                  
                     (16)
                  
                        HL L 129., 2004.4.29., 6. o.
               
               
                  
                     (17)
                  
                        HL L 310., 2005.11.25., 28. o.
               
               
                  
                     (18)
                  
                        HL C […], […], […] o.
               
               
                  
                     (19)
                  
                        HL C […], […], […] o.
               
               
                  
                     (20)
                  
                        Az Európai Parlament és a Tanács 2003/59/EK irányelve (2003. július 15.) egyes közúti árufuvarozást vagy személyszállítást végző járművek vezetőinek alapképzéséről és továbbképzéséről, valamint a 3820/85/EGK tanácsi rendelet és a 61/439/EGK, illetve a 76/914/EGK tanácsi irányelv módosításáról (HL L 226., 2003.9.10., 4. o.).
               
               
                  
                     (21)
                  
                        Az Európai Parlament és a Tanács 2006/126/EK irányelve (2006. december 20.) a vezetői engedélyekről (HL L 403., 2006.12.30., 18. o.).
               
               
                  
                     (22)
                  
                        Az Európai Parlament és a Tanács 165/2014/EU rendelete (2014. február 4.) a közúti közlekedésben használt menetíró készülékekről, a közúti közlekedésben használt menetíró készülékekről szóló 3821/85/EGK tanácsi rendelet hatályon kívül helyezéséről és a közúti szállításra vonatkozó egyes szociális jogszabályok összehangolásáról szóló 561/2006/EK európai parlamenti és tanácsi rendelet módosításáról (HL L 60., 2014.2.28., 1. o.).
               
               
                  
                     (23)
                  
                        Az Európai Parlament és a Tanács 561/2006/EK rendelete (2006. március 15.) a közúti szállításra vonatkozó egyes szociális jogszabályok összehangolásáról, a 3821/85/EGK és a 2135/98/EK tanácsi rendelet módosításáról, valamint a 3820/85/EGK tanácsi rendelet hatályon kívül helyezéséről (HL L 102., 2006.4.11., 1. o.).
               
               
                  
                     (24)
                  
                        Az Európai Parlament és a Tanács 2002/15/EK irányelve (2002. március 11.) a közúti fuvarozásban utazó tevékenységet végző személyek munkaidejének szervezéséről (HL L 80., 2002.3.23., 35. o.).
               
               
                  
                     (25)
                  
                        Az Európai Parlament és a Tanács 2014/45/EU irányelve (2014. április 3.) a gépjárművek és pótkocsijaik időszakos műszaki vizsgálatáról és a 2009/40/EK irányelv hatályon kívül helyezéséről (HL L 127., 2014.4.29., 51. o.).
               
               
                  
                     (26)
                  
                        Az Európai Parlament és a Tanács 1071/2009/EK rendelete (2009. október 21.) a közúti fuvarozói szakma gyakorlására vonatkozó feltételek közös szabályainak megállapításáról és a 96/26/EK tanácsi irányelv hatályon kívül helyezéséről (HL L 300., 2009.11.14., 51. o.).
               
               
                  
                     (27)
                  
                        Az Európai Parlament és a Tanács 1072/2009/EK rendelete (2009. október 21.) a nemzetközi közúti árufuvarozási piachoz való hozzáférés közös szabályairól (HL L 300., 2009.11.14., 72. o.).
               
               
                  
                     (28)
                  
                        Az Európai Parlament és a Tanács 1073/2009/EK rendelete (2009. október 21.) az autóbusszal végzett személyszállítás nemzetközi piacához való hozzáférés közös szabályairól és az 561/2006/EK rendelet módosításáról (HL L 300., 2009.11.14., 88. o.).
               
               
                  
                     (29)
                  
                        Az Európai Parlament és a Tanács (EU) 2016/798 irányelve (2016. május 11.) a vasútbiztonságról (HL L 138., 2016.5.26., 102. o.).
               
               
                  
                     (30)
                  
                        Az Európai Parlament és a Tanács 2004/49/EK irányelve (2004. április 29.) a közösségi vasutak biztonságáról, valamint a vasúttársaságok engedélyezéséről szóló 95/18/EK tanácsi irányelv és a vasúti infrastruktúrakapacitás elosztásáról, továbbá a vasúti infrastruktúra használati díjának felszámításáról és a biztonsági tanúsítványról szóló 2001/14/EK irányelv módosításáról (HL L 164., 2004.4.30., 44. o.).
               
               
                  
                     (31)
                  
                        Az Európai Parlament és a Tanács 2007/59/EK irányelve (2007. október 23.) a közösségi vasúti rendszereken mozdonyokat és vonatokat működtető mozdonyvezetők minősítéséről (HL L 315., 2007.12.3., 51. o.).
               
               
                  
                     (32)
                  
                        Az Európai Parlament és a Tanács 2012/34/EU irányelve (2012. november 21.) az egységes európai vasúti térség létrehozásáról (HL L 343., 2012.12.14., 32. o.).
               
               
                  
                     (33)
                  
                        A Tanács 96/50/EK irányelve (1996. július 23.) a Közösségen belüli belvízi árufuvarozásra és személyszállításra vonatkozó nemzeti hajóvezetői bizonyítvány megszerzési feltételeinek összehangolásáról (HL L 235., 1996.9.17., 31. o.).
               
               
                  
                     (34)
                  
                        Az Európai Parlament és a Tanács (EU) 2016/1629 irányelve (2016. szeptember 14.) a belvízi hajókra vonatkozó műszaki követelmények megállapításáról, a 2009/100/EK irányelv módosításáról és a 2006/87/EK irányelv hatályon kívül helyezéséről (HL L 252., 2016.9.16., 118. o.).
               
               
                  
                     (35)
                  
                        Az Európai Parlament és a Tanács 2006/87/EK irányelve (2006. december 12.) a belvízi hajókra vonatkozó műszaki követelmények megállapításáról és a 82/714/EGK tanácsi irányelv hatályon kívül helyezéséről (HL L 389., 2006.12.30., 1. o.).
               
               
                  
                     (36)
                  
                        Az Európai Parlament és a Tanács 2004/725/EK rendelete (2004. március 31.) a hajók és kikötőlétesítmények védelmének fokozásáról (HL L 129., 2004.4.29., 6. o.).
               
               
                  
                     (37)
                  
                        Az Európai Parlament és a Tanács 2005/65/EK irányelve (2005. október 26.) a kikötővédelem fokozásáról (HL L 310., 2005.11.25., 28. o.).